אצטדיון AT&T

אצטדיון AT&T (באנגלית: AT&T Stadium) הוא אצטדיון רב-תכליתי מקורה עם גג נפתח הממוקם בעיר ארלינגטון שבטקסס. האצטדיון הוא מגרשה הביתי של קבוצת הפוטבול דאלאס קאובויס ומשמש גם מגוון אירועים כמו הופעות מוזיקה, מופעי רודיאו, משחקי כדורגל ועוד. האצטדיון אירח את משחק האולסטאר של ה-NBA ב-2010, את סופרבול XLV ב-2011, את הפיינל פור של טורניר אליפות המכללות בכדורסל ב-2014, את גמר אליפות פוטבול המכללות ב-2015, והוא אחד מהאצטדיונים המרכזיים שאירחו את מונדיאל 2026. היסטוריה האצטדיון תוכנן על ידי משרד האדריכלים HKS. הוא נחנך ב-2019, לאחר כארבע שנות בנייה. יש לו קיבולת של כ-80,000 מושבים, הניתנת להרחבה עד ל-105,000 עבור אירועים אירועים גדולים. האצטדיון נבנה ביוזמתו של בעלי דאלאס קאובויס, ג'רי ג'ונס, במטרה להחליף את האצטדיון הקודם של הקבוצה, אצטדיון טקסס. עלות הבנייה המוערכת עמדה על כ-1.3 מיליארד דולר, כאשר חלק מהמימון הגיע מעיריית ארלינגטון. האצטדיון כולל גג נפתח, המורכב משני לוחות הזזה, וזוג קשתות תמיכה בולטות. באצטדיון מוצב לוח תוצאות מרכזי שהיה בעת הקמתו צג ה-LED הגדול בעולם. עם הקמתו נקרא "אצטדיון קאובויס". ב-2013 רכשה חברת התקשורת AT&T את זכויות השיום של האצטדיון בעלות המוערכת בכ-17–19 מיליון דולר לשנה. מונדיאל 2026 אצטדיון AT&T הוא אחד מ-11 אצטדיונים בארצות הברית ו-16 אצטדיונים בסך הכול שאירחו את מונדיאל 2026, והוא אירח תשעה משחקים, ארבעה בשלב הבתים של הטורניר, אחד בשלב 32 האחרונות, אחד בשלב שמינית הגמר ואחד בשלב חצי הגמר. בתרבות אצטדיון AT&T מופיע בסדרת הטלוויזיה הדוקומנטרית "הנדסת אקסטרים " המשודרת בערוץ דיסקברי ובערוץ המדע . הפרק "אצטדיון דאלאס קאובויס" שודר ב-20 באפריל 2009 כחלק מעונה 7. קישורים חיצוניים אתר האינטרנט הרשמי של אצטדיון AT&T אצטדיון AT&T, ברשת החברתית פייסבוק אצטדיון AT&T, ברשת החברתית X (טוויטר) אצטדיון AT&T, ברשת החברתית אינסטגרם הערות שוליים